 **Peimarin Rastien järjestelyohjeet 2013**

**Vastuuhenkilö kokoaa ja opastaa ryhmän ajoissa tehtäviinsä seuraavien ohjeiden mukaan.**

Tämä ohje pyrkii muiden ohjeiden ja koulutuksen lisäksi määrittämään tietyn minimilaatutason. Peimarin Rastit on laatutuote, jonka ylläpidossa järjestäjäryhmän vastuuhenkilö on päävastuussa valiokunnan tekemän esivalmistelun jälkeen.

**Varustus**

Peräkärry on varustettu tarvittavalla kalustolla. Kun saat kärryn edelliseltä järjestäjältä,
**katsokaa ja tarkastakaa kärryn kalusto keskenänne ja siirtäkää hyviä neuvoja seuraaville.**

Ilmoita vauriot ja puutteet Risto Kalve p.050 3519 958.
Karttoja voi tiedustella Anssi Saariselta p. 044 3001 169.

Rastituvan avain löytyy kassalippaasta. Kassalipas ja arvokas Emit-kalusto siirretään kädestä käteen ja säilytetään sisätiloissa.

Tarkistakaa kassalippaan sisältö ja vaihtokassa sekä kausikorttien ja lippuvihkojen määrän täsmääminen seurantalomakkeen tietoihin.

Muista ladata lämpökirjoitin. Salkussa on latauslaite. Kokeile printterin kokoonpano ja tulostus etukäteen, esim. laina EMIT:llä. Lämpöprintterin paperia on Rastituvalla Peimarin Rastien hyllyssä.

**Kallis EMIT-kalusto on haettava pois maastosta mahdollisimman pian - unohtamatta yhtäkään.**

Käytettävissä ovat seuraavat **EMIT-leimasimet**

**130-156 ja 100 sekä nollaleimasin
yhteensä 26 kpl (+ 100 + nollaleimasin)**.

Korjaa rikkoontuneet rastiliput.

**Maanomistajan lupa**

Kysy maanomistajan lupa rastien järjestämiseen tienkäytön (tiehoitokunta), pysäköinnin ja järjestelypaikan suhteen n. 2 viikkoa ennen tapahtumaa. Tarjoa heille mahdollisuutta tulla tutustumaan iltarasteihin tai anna ainakin kyseisen alueen kartta. Tietoja maanomistajista saat Anssi Saariselta tai Markku Sipposelta.

Karttojen maaston käytölle on karttoja tehtäessä sovittu pysyvät luvat. Ilmoita silti rata-alueella asuville taloille ja mökkiläisille mahdollisesta häiriöstä, jos epäilet suunnistajien kulkeutuvan lähelle. Ampumaratojen läheisyydessä on erityisvarmistukset.

Kunnallislehteen ja internetiin (PR:n ja SSL:n sivut) on toimitettu luettelo kesän kaikista Peimarin Rasteista ajo-ohjeineen. **Paikkaa ja opastusta ei saa vaihtaa, mutta järjestäjäryhmää tai sen jäseniä voi vaihtaa ja täydentää omatoimisesti.**

**Viitoitus**

Viitoitus on oltava paikoillaan viimeistään puoli tuntia ennen ilmoitettua alkamisaikaa. Aloita viitoitus riittävän kaukaa, laita opasteita riittävällä taajuudella. Viitoituksia ei tule suunnitella oman seuran väen tarpeiden mukaan vaan kauempaa tuleville vierailijoillemme.
Paikoitus pois tienvarsilta, mikäli suinkin mahdollista!
Tietoja sopivista paikoitusalueista saat Anssi Saariselta.

**Toimintojen sijoittelu**

Laita ohjetaulut kisapaikalla esille. **Kartanmyynti** tulee sijoittaa keskeiselle paikalle. **Lähtöpaikka** on hyvä sijoittaa vähän etäämmälle ja niin ettei maaliintuleva kilpailija vahingossa nollaa korttiaan. EMIT-kalustosta 0-leimasin sijoitetaan lähtöleimasimeksi ja sen viereen sijoitetaan laminoitu lähtöleimausohje. **Maali ja Emit-leimojen lukupaikka** järjestetään lähekkäin, niin että kaikkien kilpailijoiden metsästä tulo tulee huomioitua ja kaikki saavat tuloksen. Tarvittaessa käytä viitoitusta. Maalileimasimena käytetään Emit leimasinta 100 (huom: yösuunnistuksessa käytetään omaa maalileimasinta, muista vaihtaa päiväsuunnistuksen jälkeen). Maalileimasin pitää laittaa näkyvälle paikalle maalivaatteen läheisyyteen. **Viimeinen rasti** ei saa olla liian lähellä maalia, eikä reitinvalinta viimeiselle rastille saa kulkea maalin kautta.

**Seurantakortit**

Osallistujan täyttämään seurantakorttiin ja hänelle annettavaan karttaan merkitään sama juokseva numero. Kartanmyynnistä seurantakortit toimitetaan maalitoimitsijoille Emit-lukupaikkaan. Niitä ei anneta osallistujalle mukaan. Kartanmyynti työllistää seurantakortteineen, karttamerkkauksineen ja Emit-korttilainauksineen kaksi nopsaa toimitsijaa, alkuruuhkassa kolmekin.

Maaliintulijan kartasta löytyvällä numerolla löydetään nopeimmin osallistujan kortti, johon merkitään loppuaika tulosten tarkistusta varten. Lainatut Emit-kortit kerätään talteen. Maaliintulon jälkeen seurantakortit lajitellaan sarjoittain aikajärjestykseen. Maastossa vielä olevia voidaan kontrolloida jäljellä olevilla korteilla.

Jos kilpailija ilmoittaa keskeyttäneensä, merkitse tieto korttiin, jotta tulostentekijän ei tarvitse turhaa ihmetellä tuloksen hylkääntymistä.

Kauden lopussa suoritetaan arvonta kaikkien osallistujien kesken.

**JoukkuePeimari**

Joukkueeseen voi kuulua 3-4 jäsentä, joista huomioidaan joka kerralla 3 parasta suoritusta pistelaskentaan.

Säännöt osoitteessa http://www.paimionrasti.fi/attachments/2894\_PEIMARIN\_JOUKKUEKILPAILUN\_S\_\_NN\_T.doc

Ilmoittautumiset sähköpostitse Hannele Lehtiselle (hannele\_g(at)yahoo.com).

**Maksuvälineiksi kelpaavat**

* Raha
* PR:n Lippuvihon liput **(vain vuoden 2013 oranssit liput)**
* PR:n kausikortit
* Smartumin Liikunta-, Kulttuuri- ja Virikesetelit
* SporttiPassi

Smartumin seteleissä tulee olla kirjoitettuna käyttäjän nimi.

**Hinnasto**

* Aikuiset 5 €
* Alle 16-vuotiaat maksutta
* Emit-lainakortti aikuisilta (yli 16-v.) 1 €/kerta
* 16-v. ja nuoremmat saavat Emit-lainakortin maksutta
* 6 kpl lippuvihko 25 €
* Kausikortti 80 € (PR:n jäseniltä 55 €)
* Juoma 2€

Vastaanotetut liput on niputettava ja säilytettävä vaihtokassassa viikkonumerolla merkittynä.

Kausikortin käyttäjät merkitään esitäytettyyn lomakkeeseen kyseisen päivän kohdalle. Lomakkeeseen merkitään myös uusien kausikortin ostaneiden nimet kortin numeron kohdalle. **Kausikorttia voi käyttää vain yksi henkilö illassa**.

**Kaikki yllä olevat tiedot kirjataan seurantalomakkeeseen**.

Asiakkaan tarvitessa kirjoitetaan kuitti lippuvihkojen maksusta (löytyy sinisestä mapista).

Lippuvihkoja ja kausikortteja pidetään myynnissä tapahtumapaikalla.

Pankkisiirrolla saa myydä lähinnä yrityksille ja seuran jäsenille.
Pankkisiirron alimmainen osa "punainen" on ehdottomasti talletettava sinisen mapin muovitaskuun.
Maksuajaksi merkitään max. 2 viikkoa.

Kertyneitä rahoja tilitettäessä käytetään pankkisiirtolomaketta tai ainakin sen viitenumeroa. Pankkisiirtolomakkeita käytettäessä on samalla täytettävä pankkisiirtojen seurantalomakkeeseen maksajan nimi ja maksun summa. Seurantalomakkeen tilityssumma on sama kuin tilitettävä summa.

**Peimarin Rastien tilitys**

Rahat toimitetaan Lounais-Suomen Osuuspankkiin.

Toimintaohje Paimion konttorissa:

joko
1.Rahat laitetaan KOLIKKOPISTEESSÄ olevaan muovipussiin ja toimitaan pisteessä olevien ohjeiden mukaan.

tai
2.Kolikot laitetaan kolikkopisteessä olevaan muovipussiin ja jätetään kolikkopisteeseen. Setelit laitetaan erikseen kirjekuoreen ja jätetään alakerran kassavirkailijoille tai infoon.

Muista, että pankkisiirtolomake on täytettynä rahojen mukana. Muovipussin yläosassa oleva numerosarja KUITTI 2 liitetään Rastille jäävään pankkisiirtolomakkeen kappaleeseen ja laitetaan Peimarin Rastien mapissa lomakkeita varten olevaan muovitaskuun.

Suositellaan kohdan 2. tapaa.

Kolikkopiste sijaitsee Osuuspankin toisessa kerroksessa. Kätevimmin sinne pääsee Hirsitien puolelta samasta ovesta kuin raha-automaatille. Kolikkopiste on käytävän vasemmalla puolella, tilitoimiston oven jälkeen.

Voit myös pitää rahat itselläsi ja tilittää vastaavan summan Paimion Rastille nettipankissa.
Tällöin kirjoita maksun viestiin Peimarin Rastit VKO X

Jos sinulla on kysyttävää, niin soita Kaarina Karjalainen p.050 3007 279.

**Peimarin Rastien Tulokset**

Kaudesta 2012 alkaen tulospalvelussa käytetään E-Results Lite ohjelmaa.

Ohjelman käyttö ja tulosten laitto Internet-sivuille on kerrottu erillisessä ohjeessa, Tulospalvelun toimintaohje kaudelle 2013.

**Yhteystiedot**

Kehitysehdotukset ym. huomiot seurantakaavakkeeseen tai mieluummin suoraan harrastesuunnistusvaliokunnalle.

**Harrastesuunnistusvaliokunnan jäsenet ovat apunasi, ota yhteys tarvittaessa!**

- Kaarina Karjalainen, 050-3007 279: järjestelyt yleisesti, talous
- Hannele Lehtinen, 040-7795 549: tiedotus, kausikortit, lippuvihot, joukkuekilpailu, tulospalvelu
- Henri Lehtinen. 040-5741 402: kausikortit, lippuvihot, tulospalvelu
- Risto Kalve, 050-3519 958: kalusto
- Anssi Saarinen, 044-3001 169: kartat ja ratojen painaminen
- Jaana Sipponen, 050-5702 631: järjestelyt yleisesti

**Hauskaa rastikesää kaikille hyvien Peimarin Rastien erinomaisille järjestäjille!**

**Ratamestarin muistilista**

**Paikoitus pois tienvarsilta, mikäli se vain suinkin on mahdollista!**

**Lähtöpaikka** on hyvä sijoittaa vähän etäämmälle ja niin ettei maaliintuleva kilpailija vahingossa nollaa korttiaan.
**Viimeinen rasti** ei saa olla liian lähellä maalia, eikä reitinvalinta viimeiselle rastille saa kulkea maalin kautta.

**Ratojen suunnittelu**

Muista varoa jo ratasuunnittelussa ylipääsemättömiä esteitä ja vaarallisia maastokohtia. Pyri huomioimaan luonnonsuojelu, metsästäjien toiveet, ota selvää ampumaratojen käytöstä, tienkäyttöoikeuksista jne. Älä vie ratoja peltojen, piha- ja tonttialueiden poikki. Ratojen pituuksien oltava ilmoitettuja kilometrejä vastaavat. Muista merkitä ratojen pituus selvästi mallikarttoihin. Rastiliput on asetettava selvästi näkyville maastoon.

Ratoja tehdessä suunnittele kaikkien ratojen kiertosuunta samansuuntaisiksi. Vältä kuitenkin useiden samojen rastivälien käyttämistä eripituisilla radoilla.

Tulosohjelman kannalta 2 km rata ei saa olla lyhennelmä 4B:n radasta, eikä 3/4 km rata lyhennelmä 4/6km:n radasta. Lyhennelmä tarkoittaa: kiertämällä 4 km:n radan tulee kiertäneeksi myös 2 km:n radan rastit oikeassa järjestyksessä, jolloin tulospalvelu-ohjelma tarjoaa kilpailijalle molempia ratoja ja tulospalveluhenkilö joutuu tekemään valinnan, mikä kiireessä voi johtaa väärän radan valintaan. Lisäksi jos pidemmältä radalta jää yksikin rasti käymättä, ohjautuu tulos lyhemmälle radalle.

**2B :**

Hyvin helppo aloittelijoiden rata. On valittava alue, jossa on teitä, polkuja ja peltoa tms. selviä kiintopisteitä. Rastin sijainti kulku-uralla tai lähellä sitä ja koko rata pysäyttävien rajojen sisällä (jos se suinkin on mahdollista kartalla). Rankkaa maastoa vältetään. Rataa ei pidä laatia hakkuualueen poikki eikä tiheikköjen läpi. Rastiliput selvästi näkyviin. Ei saa sisältää eksymiseen johtavia rastivälejä tai vaikeita rasteja. Apuna voi käyttää karttaan merkittyä viitoitusta vaikean kohdan ohittamiseen. matka saa olla alle 2km.

**4B :**

Rastit hieman edellisestä vaativampia, tarkoituksenaan tarjota nuorille ja aloittelijoille juoheampi siirtyminen hieman vaativampaan kartanlukuun ja maastoon. Ei saa sisältää eksymiseen johtavia rastivälejä tai vaikeita rasteja.

Vinkki 2 ja 4B ratojen helppouden tarkistamiseksi: Rata on juuri niin vaikea kuin sen vaikein rastiväli on.

**3A :**

Tavoitteena on yhdistää pitkän radan vaativia rasteja lyhyemmäksi radaksi, joka tarjoaa haastetta taitavalle suunnistajalle, mutta on rasittavuudeltaan kohtuullinen. Matka saa olla alle 3km.

**4A :**

Tavoitteena on yhdistää pitkän radan vaativia rasteja lyhyemmäksi radaksi, joka sopisi kilpasuunnistajien harjoitukseksi, mutta rasittavuudeltaan kohtuullisemmaksi kilpailukaudella.

**6A :**

Suunnistuksellisesti ja maastoltaan vaativa rata. Mikäli kartta sopii tarkoitukseen, voi rata olla joskus yli 6 km.

**Rastiralli :**

Todella helppoja rastipisteitä n. 4-8 kpl kartanmyynnin / paikoituksen lähellä. Omat leimasimet ja rastiliput. Radan suunnittelee joko nuorten edustaja tai ratamestari itse halutessaan. Täyttävät seurantakortin, karttojen jaon ja seurantakorttien vastaanoton voi laittaa erikseen "normaalista kartanmyynnistä".

Peimarin Rastit saavat joka kesä tunnustusta suunnistuksellisista, rytminvaihdoksia, reitinvalintaa ja vaativuutta sisältävistä radoista. Jatketaan samalla linjalla, käytetään kaverienkin ratamestarikokemus ja -taito hyödyksi!

Käytettävissä ovat **EMITLEIMASIMET:
130-156 ja 100 sekä nollaleimasin, yhteensä 26+2 kpl. Yösuunnistuksessa käytetään erillistä maalileimasinta.**

KARTAT: Sovi Anssin kanssa ratojen painamisesta, aineisto toimitettava viimeistään maanantaina. Huolehdi karttojen noudosta riittävän ajoissa, että ehdit tarkistamaan painatuksen. **Vastuu on aina järjestäjillä**.

Huolehdi, että painamattomia karttoja on riittävästi varalla. Huolehdi, että mallikartat (ja ratatunnus niissä) ovat selvästi esillä. Jos painetut kartat loppuvat, jätä aina vähintään yksi mallikartta (tarvittaessa useampia) itse piirtämistä varten. Seuraa karttojen määrää, jos näyttää siltä että kartat alkavat loppumaan, soita Anssille. Varmista, että kynät ovat kunnossa.

RASTIMÄÄRITTEET syntyvät ratojen painatuksen yhteydessä ratamestarin toimittamasta aineistosta. **Tarkista niiden riittävä koko ja oikeellisuus.**